ขณะที่นายสมศักดิ์ ปริศนานันทกุล อดีตรองหัวหน้าพรรคชาติไทย กล่าวระหว่างงานเสวนาของคณะกรรมการการเลือกตั้ง หรือ กกต. ว่าเห็นด้วยกับการนิรโทษกรรมให้ผู้ชุมนุมทางการเมือง และเรียกร้องให้ทุกฝ่ายรวมถึงฝ่ายค้านสนับสนุนกฎหมายนิรโทษกรรม เพื่อนำไปสู่ความปรองดอง ด้านร.ต.อ.เฉลิม อยู่บำรุง ส.ส.สัดส่วนพรรคเพื่อไทย ยอมรับว่า ความปรองดองในบ้านเมืองเกิดขึ้นได้ยาก ขณะที่การนิรโทษกรรมนั้น นอกจากจะยกเว้นโทษทางคดีกับผู้ชุมนุมทางการเมืองแล้ว ก็ควรจะมีการนิรโทษกรรมให้กับอดีต ส.ส.ที่ถูกเว้นวรรคทางการเมืองเพื่อการปรองดองที่แท้จริงด้วย